

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.19 | 2023. gada 30. novembrī |

**31.**

**Par izmaiņām Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas sastāvā**

Saskaņā ar Ogres novada pašvaldības (turpmāk – Pašvaldība) domes 2023. gada 30. marta lēmumu “Par Ogres novada pašvaldības iekšējo noteikumu Nr. 8/2023 “Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas nolikums” apstiprināšanu” apstiprināti Pašvaldības iekšējie noteikumi Nr. 8/2023 “Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas nolikums” (turpmāk – Komisijas nolikums).

Komisijas nolikuma 5. punkts noteic, ka Pašvaldības dome ievēlē Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas priekšsēdētāju un priekšsēdētāja vietnieku.

Pamatojoties uz Pašvaldību likuma 10. panta pirmās daļas 10. punktu, Ogres novada pašvaldības 2021. gada 1. jūlija saistošo noteikumu Nr. 12/2021 “Ogres novada pašvaldības nolikums” 8. punktu un Ogres novada pašvaldības 2023. gada 30. marta iekšējo noteikumu Nr. 8/2023 “Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas nolikums” 5. punktu,

**balsojot: ar 23 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav**,

Ogres novada pašvaldības dome **NOLEMJ:**

1. Atbrīvot no Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas priekšsēdētāja vietnieka pienākumiem Jevgēniju Duboku.
2. Ievēlēt par Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas priekšsēdētāja vietnieku Tomu Mārtiņu Milleru.
3. Izdarīt grozījumuOgres novada pašvaldības domes 2023. gada 30. marta lēmumā “Par Daudzdzīvokļu dzīvojamai mājai funkcionāli nepieciešamā zemes gabala pārskatīšanas komisijas priekšsēdētāju un priekšsēdētāja vietnieku”, izsakot 2.2. punktu šādā redakcijā: “2.2. priekšsēdētāja vietnieku – **Tomu Mārtiņu Milleru**, Ogres novada pašvaldības Centrālās administrācijas Attīstības un plānošanas nodaļas telpisko plānotāju.”.

(Sēdes vadītāja,

domes priekšsēdētāja E.Helmaņa paraksts)